▪ लड़ाई को बढ़ावा और राजनीति में दखल देना: एशियावीक नाम की पत्रिका कहती है: “सारे एशिया और दूसरे देशों में ताकत के भूखे धर्म-गुरु, अपना मतलब पूरा करने के लिए लोगों की धार्मिक भावनाओं को भड़का रहे हैं। इसके लिए वे कोई भी हथकंडा अपनाने से पीछे नहीं हटते।” नतीजा, यह पत्रिका खबरदार करती है: “हम, पूरी दुनिया के वहशी हो जाने के खतरे का सामना कर रहे हैं।” अमरीका के एक बड़े धार्मिक अगुवे ने यह ऐलान किया: “इससे पहले कि आतंकवादी हम सबको खत्म कर दे, हमें उन्हें खत्म कर देना होगा।” वह कैसे? उसने कहा: “प्रभु का नाम लेकर सारे आतंकवादियों को बम से उड़ा दो।” लेकिन बाइबल कहती है: “यदि कोई कहे, कि मैं परमेश्‍वर से प्रेम रखता हूं; और अपने भाई से बैर रखे; तो वह झूठा है।” (1 यूहन्‍ना 4:20) यीशु ने यह भी कहा था: “अपने बैरियों से प्रेम रखो।” (मत्ती 5:44) अब आप ही बताइए, ऐसे कितने धर्म हैं जिनके माननेवाले लड़ाई में हिस्सा नहीं लेते?